Айнур Асҡаров 1987 йылдың 1 авгусында Башҡортостандың Хәйбулла районы Аҡъяр ауылында тыуған. Уның атаһыxa0— билдәле музыкант, йырсы, легендар «Рух» төркөмөнә нигеҙ һалыусыларҙың береһеxa0— Юлай Асҡаров. Етенсе синыфҡа тиклем Маҡан мәктәбендә уҡый, артабанxa0— Аҡъяр мәктәбендә. 2008 йылда Сибай сәнғәт колледжын «театр һәм кино актёры» һөнәре буйынса тамамлай, бер аҙ Сибай дәүләт балалар театрында ла эшләп ала, әммә режиссёр булыу теләге көслөрәк булып сыға һәм ул Санкт-Петербург дәүләт кино һәм телевидение университетына ижад һәм экран профессиялары факультетына уҡырға инә, һөнәреxa0— «документаль (неигровой) кино режиссураһы» (В.xa0Б.xa0Виноградов оҫтаханаһы).